**N Á R O D N Á R A D A  S L O V E N S K E J R E P U B L I K Y**

VIII. volebné obdobie

**NÁVRH**

# Ústavný zákon

z ... 2023,

**ktorým sa mení a dopĺňa ústavný zákon č. 460/1992 Zb. Ústava Slovenskej republiky**

**v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústavný zákon Národnej rady Slovenskej republiky č. 460/1992 Zb. Ústava Slovenskej republiky v zneníústavného zákona č. [244/1998 Z. z.](https://www.slov-lex.sk/pravne-predpisy/SK/ZZ/1998/244/19980805.html), ústavného zákona č. [9/1999 Z. z.](https://www.slov-lex.sk/pravne-predpisy/SK/ZZ/1999/9/19990127.html), ústavného zákona č. [90/2001 Z. z.](https://www.slov-lex.sk/pravne-predpisy/SK/ZZ/2001/90/20010701.html), ústavného zákona č. [140/2004 Z. z.](https://www.slov-lex.sk/pravne-predpisy/SK/ZZ/2004/140/20040318.html), ústavného zákona
č. [323/2004 Z. z.](https://www.slov-lex.sk/pravne-predpisy/SK/ZZ/2004/323/20040601.html), ústavného zákona č. [463/2005 Z. z.](https://www.slov-lex.sk/pravne-predpisy/SK/ZZ/2005/463/20060101.html), ústavného zákona č. [92/2006 Z. z.](https://www.slov-lex.sk/pravne-predpisy/SK/ZZ/2006/92/20060401.html), ústavného zákona č. [210/2006 Z. z.](https://www.slov-lex.sk/pravne-predpisy/SK/ZZ/2006/210/20060501.html), ústavného zákona č. [100/2010 Z. z.](https://www.slov-lex.sk/pravne-predpisy/SK/ZZ/2010/100/20110101.html), ústavného zákona č. [356/2011 Z. z.](https://www.slov-lex.sk/pravne-predpisy/SK/ZZ/2011/356/20111025.html), ústavného zákona č. [232/2012 Z. z.](https://www.slov-lex.sk/pravne-predpisy/SK/ZZ/2012/232/20120901.html), ústavného zákona č. [161/2014 Z. z.](https://www.slov-lex.sk/pravne-predpisy/SK/ZZ/2014/161/20140901.html), ústavného zákona č. [306/2014 Z. z.](https://www.slov-lex.sk/pravne-predpisy/SK/ZZ/2014/306/20141201.html), ústavného zákona č. [427/2015 Z. z.](https://www.slov-lex.sk/pravne-predpisy/SK/ZZ/2015/427/20160101.html), ústavného zákona
č. [44/2017 Z. z.](https://www.slov-lex.sk/pravne-predpisy/SK/ZZ/2017/44/20170227.html), ústavného zákona č. [71/2017 Z. z.](https://www.slov-lex.sk/pravne-predpisy/SK/ZZ/2017/71/20170404.html), ústavného zákona č. [137/2017 Z. z.](https://www.slov-lex.sk/pravne-predpisy/SK/ZZ/2017/137/20170601.html), ústavného zákona č. [40/2019 Z. z.](https://www.slov-lex.sk/pravne-predpisy/SK/ZZ/2019/40/20190223.html), ústavného zákona č. [99/2019 Z. z.](https://www.slov-lex.sk/pravne-predpisy/SK/ZZ/2019/99/20190701.html) a ústavného zákona
č. 422/2020 Z. z., ústavného zákona č. 378/2022 Z. z. a ústavného zákona 24/2023 Z. z. sa mení a dopĺňa takto:

1. Čl. 115 ods. 1 znie takto:

„Ak Národná rada Slovenskej republiky vysloví vláde nedôveru, alebo ak zamietne jej návrh na vyslovenie dôvery, prezident Slovenskej republiky vládu odvolá. V takomto prípade
sa volebné obdobie Národnej rady Slovenskej republiky končí a predseda Národnej rady Slovenskej republiky je povinný vyhlásiť voľby do Národnej rady Slovenskej republiky
do 14 dní od odvolania vlády prezidentom Slovenskej republiky.”

1. Čl. 115 ods. 3 znie takto:

„Ak prezident Slovenskej republiky odvolá vládu podľa odseku 1, rozhodnutím, vyhláseným v Zbierke zákonov Slovenskej republiky, ju poverí vykonávaním jej pôsobnosti až do vymenovania novej vlády, avšak výlučne v rozsahu nevyhnutnom na zabezpečenie základných funkcií štátu podľa čl. 119 písm. a), b), m), n), o), p) a r); pôsobnosť vlády podľa čl. 119 písm. n) možno vykonávať len v prípade živelnej katastrofy alebo napadnutia Slovenskej republiky cudzou mocou; výkon pôsobnosti vlády podľa čl. 119 písm. o)
je limitovaný len na účely humanitárnej pomoci; výkon pôsobnosti vlády podľa čl. 119
písm. m), n), o) a r) je v každom jednotlivom prípade viazaný na predchádzajúci súhlas prezidenta Slovenskej republiky, pričom výkon pôsobnosti vlády podľa čl. 119 písm. p)
je v každom jednotlivom prípade viazaný na súhlas trojpätinovej väčšiny všetkých poslancov.“

**Čl. II**

Tento ústavný zákon nadobúda účinnosť pätnástym dňom po jeho vyhlásení v Zbierke zákonov.